Биналарҙы эске яҡтан биҙәү өсөн бәйләүес матдәләрҙән башлыса эзбизле , эзбизле-гипслы , цементлы-эзбизле Б.м. , гипс иҙмәләре , художестволы-декоратив штукатуркалар — стукко ( ныҡ итеп үртәлгән гипс менән әсеүташ , елем , мәрмәр онтағынан эшләнгән яһалма мәрмәр ) , сграффито ( төрлө төҫтәге ҡабарынҡы биҙәкле штукатурка ) , терразит ( эзбизле-цементлы бәйләүес менән ваҡ итеп онталған мәрмәр , минераль буяу , слюда йә иһә быяла ватығы ҡатышмаһы иҙмәһе ) файҙаланыла . Биналарҙы тыштан биҙәү өсөн эзбизлецементлы йәки цементлы бәйләүес матдәләр нигеҙендәге һыуға сыҙамлы штукатурка составы ҡулланыла .